 Kwa sababu hiyo, ili kuweka wazi aina ya muungano uliozaliwa na Hati ya Makubaliano ya Muungano; ili kuondoa hisia potofu kwamba Makubaliano hayo yalizaa dola ya muungano, ili kupata ufumbuzi wa kudumu wa Kero za Muungano, tunapendekeza kwamba maneno Jamhuri ya Muungano wa Tanzania yaliyoko katika ibara ya 1 na ya 2 na katika ibara nyingine zote za Rasimu yafutwe, na badala yake maneno Shirikisho la Jamhuri za Tanganyika na Zanzibar yaingizwe katika ibara husika. 